زعلان انه منك وابد ما حاجيك
ماريدن احبك بطلت اهواك
انساك ابقه احاول وانسه تعب الروح
ولو ادري جذب ما اكدر انه انساك
عشت وياك دمعه وما ضحكت هواي
وما شفت الفرح لسبوع ابد وياك
تعرفني ولك يفلان كلش زين
وتدريني شكثر اتحيير بملكاك
ياسر البواجي والدمع بالعين
يا دفتر شعر وك معرفت اقراك
ارعاك بوريدي وتشعل انت دماي
رغم كلهذا واتصبر وارد أرعاك
اكتل وكتي لجلك حته اجيلك شوك
ولامهتم اشوفك بييه لامشتاك
تضل تحجي ويه غيري تضحك وفرحان
( واخوي تكلي هاذ وتبتسم عيناك )
من كل البشر وك انه اغار اعليك
من امك وابوك وربك السواك
ما اكدر بعد حدي انختم لهنااا
ضل عايش حياتك بين هاذ وذاك
لتفكر بعد شاعر يوصفك يوم
محد مثلي يوصف شكلك الفتاك
محد مثلي يوصف عينك ورمشيك
يامن الخمر ربك شهد صفاك
لتفكر بعد شاعر يوصفك يوم
ومثل تاج الملك فوك الغزل خلاك
من شعرك وصفتك انه حد رجليك
وصلت المشيتك .. صاب القلم ارباك .
ذبيت القلم وبلا قلم كتبـــــــــــــيت
كطيت انه اصبعي ووصفت ممشاك
انطيتك عشك بس الك حب انطيت
اتراهن انه ومحد ابكدي انطاك
اذا عينك بجت اكلب جروحي بساع
وادورلك ضحك بييه واكلك هاك
كلشي تلزمه بيدك جنت اضمه وياي
كاغد عندي منك احفضه لذكراك
واليوم اليمر وما اشوفك بي
احضن الكاغد انه وما احس بفراك
حته وية الحلم لازم اشوفك طيف
واذا اضيعك اغمض بالجفن الكاك
كل هاي المحبه وماتحن شبيك ؟!
ولا مره اغلطت او قصرت وياك
ما اكدر بعد حدي انختم لهناا
ضل عايش حياتك بين هاذ وذاك
زعلاااااان انه منك بعد ما احاجيك
ماريدن احبك بطلت اهواك
انساك انه احاول وانسه تعب الروح
ولو ادري جذب للموت ماانساك
اتمنى ان يكون قد نال اعجابكم
مانقلت
تحيا حب واحترام وتقدير لكل
إليك يا عدوي |]..
آن قمت بـمهآجمتي سآرفع قبعتي آحترآمآ لك ?لشجآعتك,|[ولاكن تآكد بآنني لن آنزلهآ آلآ على قبرك]|...